|  |  |  |  |  |  |
| --- | --- | --- | --- | --- | --- |
| OTSUS | | | | EELNÕU | |
| Kadrina | | 27. august 2025 nr | | |
|  | |  | | | |

Omaosaluse garanteerimine projektis

„Jäätmekonteinerite komplektide ostmine

Kadrina valla korteriühistutele“

Seoses Keskkonna Investeeringute Keskuse poolt avatud taotlusvooruga „Jäätmete liigiti kogumise taristu arendamine“ on korteriühistutel võimalik osaleda Kadrina Vallavalitsuse taotletavas toetusprojektis „Jäätmekonteinerite komplektide ostmine Kadrina valla korteriühistutele“, mille abil soetatakse jäätmekonteinerite komplektid koos paigaldusega. Projekti elluviimiseks on ette antud kuni 24 kuud toetuse määramisest alates – omaosalust on vaja tasuda eeldatavalt 2026. ja 2027. aasta jooksul.

Toetuse eesmärk on tõhustada jäätmete liigiti kogumist. Projektiga ostetakse korteriühistutele kaasaegsed süvamahutid, mille toetuse määr on 80%. Projektiga toetuse saamise järgselt sõlmib Kadrina Vallavalitsus iga osaleva ühistuga omaosaluse tasumise lepingu, mille alusel ühistu tasub 20% konteinerite ja paigalduse kogumaksumusest.

Kadrina Vallavalitsusel tuleb projektis osalemiseks tagada prognoositav omaosalus vastavalt eelinfoks saadud jäätmekonteinerite komplektide hinnapakkumusele kogusummas 171 740 eurot, millest omaosalus on 34 348 eurot. Täpsed maksumused selguvad peale positiivset toetusotsust korraldatava hanke tulemusel.

Lähtudes eeltoodust ja võttes aluseks kohaliku omavalitsuse korralduse seaduse § 22 lõike 1 punkti 8 Kadrina Vallavolikogu

o t s u s t a b:

1. Garanteerida Kadrina valla omaosalus projektis „Jäätmekonteinerite komplektide ostmine Kadrina valla korteriühistutele“ eeldatavas summas 34 350 eurot.

2. Otsus jõustub teatavakstegemisest.

Isik, kes leiab, et haldusaktiga või haldusmenetluse käigus on rikutud tema õigusi või piiratud tema vabadusi, võib esitada Kadrina Vallavalitsusele asukohaga Rakvere tee 14, Kadrina 30 päeva jooksul, kui seadus ei sätesta teisiti, arvates päevast, millal isik vaidlustatavast haldusaktist või toimingust teada sai või oleks pidanud teada saama, vaide haldusmenetluse seaduses sätestatud korras või pöörduda kaebusega halduskohtumenetluse seadustikus sätestatud korras Tartu Halduskohtu Jõhvi kohtumajja (Kooli 2, Jõhvi 41598).

|  |  |
| --- | --- |
|  | |
| (allkirjastatud digitaalselt) |  |
| Madis Viise |  |
| vallavolikogu esimees |  |
|  |  |